3. ΒΑΣΙΛΙΚΟΝ ΔΙΑΤΑΓΜΑ της 12/12 Μαρτ. 1949 Περί καθορισμού λεπτομερειών εφαρμογής των διατάξεων του Α.Ν. 860/1949. Έχοντες υπ’ όψη το άρθρ. 10 του Α.Ν. 860/1949 «περί δηλώσεως Ελληνικών περιουσιών Αλλοδαπής και των όρων συμβολής των εις την ανόρθωσιν της Ελληνικής Οικονομίας», σύμφωνον γνώμην της κατά το άρθρ. 7 του ειρημένου Α. Νόμου Επιτροπής, ως επίσης και σύμφωνον γνώμην του Συμβουλίου Επικρατείας προτάσει των Υπουργών Συντονισμού και Οικονομικών, απεφασίσαμεν και διατάσσομεν: Άρθρ.1.-1.Αι κατά τον Α.Ν. 860/1949 δηλώσεις, εν Ελλάδι μεν υποβάλλονται προς το Κεντρικόν Κατάστημα της Τραπέζης της Ελλάδος και τα Υποκαταστήματα αυτής, εν τη αλλοδαπή δε εις τας κατά τόπους Προξενικάς Αρχάς της Ελλάδος, αίτινες ενεργώσιν εν προκειμένω ως ειδικοί εκπρόσωποι της Τραπέζης της Ελλάδος. 2.Η Τράπεζα της Ελλάδος, τα Υποκαταστήματα αυτής και αι Προξενικαί Αρχαί εφοδιάζουσι τους αιτούντας δια των αναγκαίων προς συμπλήρωσιν δηλώσεων ή άλλων τυχόν απαιτουμένων εντύπων και παρέχουσι προς αυτούς τας ζητουμένας πληροφορίας. 3.Αι εις το Κεντρικόν Κατάστημα της Τραπέζης της Ελλάδος παραδιδόμεναι δηλώσεις θα καταχωρώνται εις το επί τούτω τηρούμενον βιβλίον παρά της ειδικής Υπηρεσίας της Τραπέζης της Ελλάδος, υπ’ ευθύνη του Γραμματέως της κατά το άρθρ. 7 του Α.Ν. 860 Επιτροπής. Εκ της χρονολογίας της καταχωρίσεως ταύτης πιστοποιείται η χρονολογία της υποβολής εκάστης δηλώσεως. Δια τας εις τα Υποκαταστήματα της Τραπέζης της Ελλάδος παροδιδομένας δηλώσεις, ως και δια τας παραδιδομένας εις τας οικείας Προξενικάς Αρχάς, η χρονολογία υποβολής της δηλώσεως πιστοποιείται εκ της επί του φακέλλου αναγραφομένης τοιαύτης, ως ορίζεται εις το άρθρ. 3 του παρόντος Δ/τος και ήτις θα είναι η αυτή με την χρονολογίαν της κατά το αυτό άρθρ. 3 αποδείξεως παραλαβής του περιέχοντος την δήλωσιν φακέλλου. Άρθρ.2.-Αι υποβαλλόμεναι δηλώσεις δέον να υπογράφωνται υπό των κατά το άρθρ. 2 του Α.Ν. 860/1949 υποχρέων φυσικών ή νομικών ή των αντιπροσώπων αυτών. Άρθρ.3.-1.Προς εξασφάλισιν του απορρήτου των δηλουμένων περιουσιακών στοιχείων καθορίζεται η κάτωθι διαδικασία επί των δηλώσεων των παραδιδομένων εις Προξενικάς Αρχάς ή Υποκαταστήματα της Τραπέζης της Ελλάδος: α)Αι κατά τόπους Προξενικαί Αρχαί θα παραλαμβάνωσι τας    δηλώσεις    εντός     εσφραγισμέΣελ. 63 .102. Επαναπατρισμός Κεφαλαίων 26.Β.γ.3 νου φακέλλου, χορηγούσαι ανάλογον απόδειξιν φέρουσαν ολογράφως αναγεγραμμένην την χρονολογίαν παραλαβής, ως και τον αύξοντα αριθμόν. Επί των φακέλλων τούτων θα αναγράφηται ο αριθμός της ανωτέρω μνημονευομένης αποδείξεως παραλαβής και ολογράφως η χρονολογία της παραλαβής του φακέλλου υπό της Προξενικής Αρχής, θα αποστέλλωνται δε παρ’ αυτής εις το Υπουργείον των Εξωτερικών (Διεύθυνσιν Οικονομικών Υποθέσεων) δια την Τράπεζαν της Ελλάδος (Επιτροπήν Α.Ν. 860) και με αριθμόν πρωτοκόλλου, αναγραφομένου επί του φακέλλου, ταυτάριθμον προς τον του εγγράφου της αποστολής του φακέλλου. β)Οι φάκελλοι ούτοι, άμα τη λήψει των παρά του Υπουργείου των Εξωτερικών, θα παραδίδωνται επί αποδείξει εις τον Γραμματέα της Επιτροπής, θ’ ανοίγωνται υπ’ αυτού, παρουσία του προς τούτω οριζομένου υπαλλήλου της παρά τη Τραπέζη της Ελλάδος συσταθείσης ειδικής Υπηρεσίας, θα συντάσσηται δε υπό των ως άνω υπαλλήλων της Τραπέζης σχετικόν εις διπλούν πρωτόκολλον αποσφραγίσεως, εις ο θα αναφέρωνται τα επί του φακέλου στοιχεία, ως και το περιεχόμενον του φακέλλου. Το εν των πρωτοκόλλων θα προσαρτάται εις τον αποσφραγισθέντα φάκελλον, το έτερον δε θα προσαρτάται εις την περιεχομένην εν τω φακέλλω δηλωσιν, ήτις θα καταχωρήται εις το επί τούτω βιβλίον της αρμοδίας υπηρεσίας της Τραπέζης. 2.Η αυτή έως εν τω ανωτέρω εδαφ. α΄ διαδικασία τηρείται και επί δηλώσεων παραδιδομένων εις τα Υποκαταστήματα της Τραπέζης της Ελλάδος, τα οποία υποχρεούνται όπως υποβάλλωσι τους περιέχοντας τας δηλώσεις φακέλλους απ’ ευθείας εις το Κεντρικόν Κατάστημα της Τραπέζης της Ελλάδος (Επιτροπήν Α.Ν. 860). Άρθρ.4.-Εις τον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος.